PMIndiaData/PMIndiaSum huggingface dataset:
కోవిడ్ -19 కు సంబంధించి ప్ర‌జారోగ్య స్పంద‌న‌పై దేశంలోని  ప్ర‌ముఖ వైద్యుల‌తో స‌మీక్ష నిర్వ‌హించిన ప్ర‌ధాన‌మంత్రి శ్రీ న‌రేంద్ర‌మోదీ

దేశంలో కోవిడ్ వాక్సినేష‌న్ పురోగ‌తి, కోవిడ్ -19 ప‌రిస్థితుల‌పై ప్ర‌ధాన‌మంత్రి న‌రేంద్ర‌మోదీ దేశ‌వ్యాప్తంగా గ‌ల వైద్యుల‌తో సంప్ర‌దింపులు జ‌రిపారు. క‌రోనావైర‌స్ మ‌హమ్మారి కాలంలో వైద్యులు, మెడిక‌ల్ పారామెడిక‌ల్‌సిబ్బంది దేశానికి అందించిన సేవ‌ల‌ను ప్ర‌ధాన‌మంత్రి కొనియాడారు. గ‌త సంవ‌త్స‌రం ఇదే స‌మ‌యంలో మ‌న దేశ వైద్యులు క‌ష్ట‌ప‌డి ప‌నిచేయ‌డం, దేశం అనుస‌రించిన వ్యూహం వ‌ల్ల మ‌నం క‌రోనా వైర‌స్ ఉధృతిని నిలువ‌రించ గ‌లిగామ‌ని అన్నారు. ఇప్పుడు దేశం రెండోద‌శ క‌రోనా వైర‌స్ ప్ర‌భావాన్ని ఎదుర్కొంటున్న‌ద‌ని, అంద‌రు వైద్యులు, ఫ్రంట్‌లైన్ వ‌ర్క‌ర్లు ఈ మ‌హ‌మ్మారిని త‌మ శ‌క్తిని కేంద్రీక‌రించి ఎదుర్కొంటూ ల‌క్ష‌లాది మంది ప్ర‌జ‌ల ప్రాణాలు కాపాడుతున్నార‌ని అన్నారు. అత్యావ‌శ్య‌క మందుల స‌ర‌ఫ‌రా, సూది మందులు, ఆక్సిజ‌న్ త‌గినంత‌గా అందుబాటులో ఉండేట్టు చూడ‌డానికి కేంద్ర ప్ర‌భుత్వం ఇటీవ‌ల ప‌లు కీల‌క చ‌ర్య‌లు తీసుకున్న‌ట్టు ప్ర‌ధాన‌మంత్ర తెలిపారు. ఇందుకు సంబంధించి రాష్ట్ర‌ప్ర‌భుత్వాలకు త‌గిన మార్గ‌ద‌ర్శ‌కాలు జారీచేసిన‌ట్టు ఆయ‌న తెలిపారు. క‌రోనావైర‌స్ పై పోరాటంలో వాక్సినేష‌న్ అనేది అతిపెద్ద ఆయుధ‌మ‌ని అంటూ ప్ర‌ధాన‌మంత్రి శ్రీ న‌రేంద్ర‌మోదీ, మ‌రింత ఎక్కువ‌మంది పేషెంట్లు వాక్సిన్ వేసుకునేలా ప్రోత్స‌హించాల‌ని అన్నారు. కోవిడ్ చికిత్స‌, నిరోధానికి సంబంధించి ప్ర‌చారంలో ఉన్న ర‌క‌ర‌కాల పుకార్ల‌పై ప్ర‌జ‌ల‌కు స‌రైన‌ అవ‌గాహ‌న క‌ల్పించాల్సిందిగా ప్ర‌ధాన‌మంత్రి వైద్యుల‌కు పిలుపునిచ్చారు. ప్ర‌స్తుత క్లిష్ట స‌మ‌యంలో ప్ర‌జ‌లు అన‌వ‌సరంగా భ‌య‌ప‌డి బాధితులు కారాద‌ని అన్నారు. ఆస్ప‌త్రుల‌లో చేరిన‌ పేషెంట్లకు త‌గిన చికిత్స‌తోపాటు, వారికి త‌గిన విధంగా కౌన్సిలింగ్‌ ఇవ్వాల‌ని ప్ర‌ధాన‌మంత్రి సూచించారు. ఇత‌ర వ్యాధుల‌కు సంబంధించి అత్య‌వ‌స‌రం కాక‌పోతే, చికిత్స అందించ‌డానికి టెలిమెడిసిన్ విధానాన్ని వాడుకోవాల‌ని ఆయ‌న సూచించారు. ప్ర‌స్తుతం కోవిడ్ మ‌హ‌మ్మారి ద్వితీయ శ్రేణి, తృతీయ శ్రేణి పట్ట‌ణాల‌లో వేగంగా విస్త‌రిస్తున్న‌ద‌ని అన్నారు. ఇలాంటి ప్రాంతాల‌లో వ‌న‌రుల‌ను ఉన్న‌తీక‌రించ‌డానికి వేగ‌వంత‌మైన కృషి జ‌ర‌గాల‌న్నారు. ద్వితీయ‌, తృతీయ‌శ్రేణి ప‌ట్ట‌ణాల‌లో ఉన్న త‌మ స‌హ‌చ‌రుల‌తో సంబంధాలు పెట్టుకుని వారికి ఆన్‌లైన్ ద్వారా క‌న్స‌ల్టేష‌న్ ఇచ్చి కోవిడ్ కు సంబంధించిన అన్ని ప్రొటోకాల్స్ స‌క్ర‌మంగా పాటించేలా చూడాల‌ని ఆయ‌న అన్నారు. ప్ర‌ధానితో స‌మావేశం సంద‌ర్భంగా వైద్యులు త‌మ అనుభ‌వాల‌ను తెలియ‌జేశారు. కోవిడ్ మ‌హ‌మ్మారిని ఎదుర్కోవ‌డంలో ప్ర‌ధాన‌మంత్రి శ్రీ న‌రేంద్ర‌మోదీ నాయ‌కత్వానికి వారు అభినంద‌న‌లు తెలిపారు. ఆరోగ్య సంర‌క్ష‌ణ మౌలిక స‌దుపాయాల‌ను వారుఏవిధంగా పెంచిన‌దీ వివ‌రించారు. ప్ర‌జ‌లు మాస్కు ధ‌రించ‌డం, సామాజిక దూరం పాటించ‌డం వంటి వాటి ప్రాధాన్య‌త‌ను వారు పున‌రుద్ఘాటించారు. అలాగే కోవిడ్‌తో సంబంధం లేని పేషెంట్ల‌కు వైద్య మౌలిక స‌దుపాయాలు అందుబాటులో ఉంచడం గురించి వారు నొక్కి చెప్పారు. స‌రైన రీతిలో మందులు వాడ‌కపోవ‌డం పై ప్ర‌జ‌ల‌కు అవ‌గాహ‌న క‌ల్పిస్తున్న‌ట్టు వారు తెలిపారు. ఈ స‌మావేశంలో కేంద్ర ఆరోగ్య‌శాఖ‌మంత్రి శ్రీ హ‌ర్ష‌వ‌ర్ధ‌న్‌, కేంద్ర ఆరోగ్య శాఖ స‌హాయ‌మంత్రి శ్రీ అశ్విని కుమార్ చౌబే, కేంద్ర ర‌సాయ‌నాలు, ఎరువుల శాఖ స‌హాయ మంత్రి శ్రీ డి.వి.స‌దానంద గౌడ‌, ప్ర‌ధాన‌మంత్రికి ప్రిన్సిపుల్ సెక్ర‌ట‌రీ మ‌న్‌సుఖ్ మాండ‌వీయ‌, నీతి ఆయోగ్ (హెచ్‌) స‌భ్యుడు డాక్ట‌ర్ వి.కె. పాల్‌, కేబినెట్ సెక్ర‌ట‌రీ, కేంద్ర ఆరోగ్య కార్య‌ద‌ర్శి, కేంద్ర ఫార్మాసూటిక‌ల్ కార్య‌ద‌ర్శి, ఐసిఎంఆర్ డిజి డాక్ట‌ర్ బ‌ల‌రామ్ భార్గ‌వ , వివిధ మంత్రిత్వ‌శాఖ‌లు, కేంద్ర ప్ర‌భుత్వానికి చెందిన అధికారులు పాల్గొన్నారు.
టర్కీ అధ్యక్షుని తో టెలిఫోన్ లో సంభాషించిన ప్ర‌ధాన మంత్రి

ప్రధాన మంత్రి శ్రీ న‌రేంద్ర మోదీ తో రిపబ్లిక్ ఆఫ్ టర్కీ అధ్యక్షుడు మాన్య శ్రీ రిసెప్ తయ్యప్ ఎర్దోగన్ నేడు టెలిఫోన్ లో సంభాషించారు. భారతదేశం లో ఇటీవల జరిగిన ఉగ్రవాద దాడుల లో బాధితులైన వారి కి అధ్యక్షుడు శ్రీ ఎర్దోగన్ సంతాపం తెలిపారు. దాడుల లో గాయపడిన వారు త్వరగా కోలుకోవాలని ఆయన ఆకాంక్షించారు. ప్రపంచ శాంతి కి మరియు భద్రత కు ఉగ్రవాదం గంభీరమైన బెదిరింపు గా తయారైందని ప్రధాన మంత్రి శ్రీ న‌రేంద్ర మోదీ అన్నారు. ఉగ్రవాదం పై సంబంధిత దేశాలు అన్నీ తిప్పివేయటానికి వీలు లేని తగిన చర్యల ను తక్షణమే తీసుకోవడం ఎంతో ముఖ్యం అని ఆయన స్పష్టంచేశారు.
ఉత్త‌ర్ ప్ర‌దేశ్ లోని గాజియాబాద్ లో అభివృద్ధి ప‌థ‌కాల ను ప్రారంభించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ నేడు ఉత్త‌ర్ ప్ర‌దేశ్ లోని గాజియాబాద్ ను సంద‌ర్శించి, వివిధ అభివృద్ధి ప‌థ‌కాల ను ప్రారంభించారు. ఆయ‌న హిన్డన్ విమానాశ్రయాని కి చెందిన సివిల్ ట‌ర్మిన‌ల్ ప్రారంభాని కి గుర్తు గా ఒక ఫ‌ల‌కాన్ని ఆవిష్క‌రించారు. ఆ త‌రువాత సిక‌ంద‌ర్‌పుర్‌ ను ఆయన సంద‌ర్శించి ఢిల్లీ- గాజియాబాద్- మేర‌ఠ్ రీజ‌న‌ల్ ర్యాపిడ్ ట్రాన్సిట్ సిస్ట‌మ్ కు శంకుస్థాప‌న చేశారు. అనేక ఇత‌ర అభివృద్ధి ప‌థ‌కాల‌ ను కూడా ఆయ‌న ప్రారంభించి, వేరు వేరు ప్ర‌భుత్వ ప‌థ‌కాల ల‌బ్ధిదారుల‌ కు ధ్రువీక‌ర‌ణ ప‌త్రాల‌ ను ప్ర‌దానం చేశారు. ప్ర‌ధాన మంత్రి గాజియాబాద్ లో శ‌హీద్ స్థ‌ల్ (న్యూ బ‌స్ అడ్డా) మెట్రో స్టేశ‌న్ ను కూడా సంద‌ర్శించారు. శ‌హీద్ స్థ‌ల్ స్టేశ‌న్ నుండి దిల్‌శాద్‌ గార్డెన్ వ‌ర‌కు వెళ్ళే మెట్రో రైలు కు ఆయ‌న ప్రారంభ సూచ‌కం గా జెండా ను చూపెట్టారు. మెట్రో రైలు లో ఆయ‌న ప్ర‌యాణించారు కూడాను. గాజియాబాద్ లోని సిక‌ంద‌ర్‌పుర్‌ లో భారీ జ‌న స‌మూహాన్ని ఉద్దేశించి ప్ర‌ధాన మంత్రి ప్ర‌సంగిస్తూ, గాజియాబాద్ ప్ర‌స్తుతం మూడు ‘సి’ ల వ‌ల్ల ఖ్యాతి గాంచింద‌న్నారు. అవి.. క‌నెక్టివిటీ (సంధానం) క్లీన్ లీనెస్ (స్వ‌చ్ఛ‌త‌), ఇంకా కేపిట‌ల్ (మూల‌ధ‌నం) ..గా ఉన్నాయని ఆయన వివ‌రించారు. ఈ సంద‌ర్భం గా ఆయ‌న గాజియాబాద్ లో ర‌హ‌దారి సంధానం మరియు మెట్రో సంధానం పెరిగిన సంగ‌తి ని గురించి, స్వ‌చ్ఛ్ స‌ర్వేక్ష‌ణ్ స్థానాల లో గాజియాబాద్ 13వ స్థానాన్ని తెచ్చుకోవ‌డాన్ని గురించి మ‌రియు ఉత్త‌ర్ ప్ర‌దేశ్ లో ఒక వ్యాపార కేంద్రం గా గాజియాబాద్ యొక్క ఉన్నతి ని గురించి వివ‌రించారు. హిన్డ‌న్ విమానాశ్ర‌యం లో కొత్త సివిల్ ట‌ర్మిన‌ల్ రావ‌డం తో గాజియాబాద్ ప్ర‌జ‌లు ఇత‌ర న‌గ‌రాల‌ కు వెళ్లేటప్పుడు వారి ప్ర‌యాణాల‌ ను ఢిల్లీ కి వెళ్ళి మొదలుపెట్టుకొనేందుకు బ‌దులుగా వారి ప్రయాణాల ను గాజియాబాద్ నుండే ఆరంభించ‌వ‌చ్చ‌ునని ప్ర‌ధాన మంత్రి తెలిపారు. సివిల్ ట‌ర్మిన‌ల్ యొక్క నిర్మాణం ఎంత వేగం గా జరిగిందంటే ఇది కేంద్ర ప్ర‌భుత్వం యొక్క దృఢ నిశ్చ‌యాని కి, ప‌ని సంస్కృతి ని చాటుతోందని ఆయన అన్నారు. ఉత్త‌ర్ ప్ర‌దేశ్ మ‌రియు ఢిల్లీ న‌డుమ రాక‌పోక‌ లు జ‌రిపే ప్ర‌యాణికు ల‌కు శ‌హీద్ స్థ‌ల్ నుండి మెట్రో తాలూకు నూత‌న సెక్ష‌న్ మొద‌ల‌వ‌డం వల్ల ఇక్క‌ట్ల‌ు త‌గ్గగ‌ల‌వని ఆయన పేర్కొన్నారు. ఢిల్లీ – మీరఠ్ ఆర్‌ఆర్‌టిఎస్ సిస్టమ్ 30,000 కోట్ల రూపాయ‌ల వ్య‌యం తో నిర్మించ‌బ‌డిందని, ఇది భార‌త‌దేశం లో ఈ కోవ‌ కు చెందిన ఒక‌టో ర‌వాణా వ్య‌వ‌స్థ గా అని ప్ర‌ధాన మంత్రి అన్నారు. దీని నిర్మాణం పూర్తి అయిందంటే ఢిల్లీ కి, మేర‌ఠ్ కు న‌డుమ ప్ర‌యాణ కాలం చెప్పుకోద‌గినంత గా త‌గ్గిపోతుంద‌ని వివ‌రించారు. గాజియాబాద్ లో నిర్మాణాధీనం లోని నూత‌న మౌలిక స‌దుపాయాలు ఈ న‌గ‌ర ప్రజ‌ల కు మ‌రియు స‌మీప ప్రాంతాల వారికి జీవించ‌డం లో సౌల‌భ్యానికి పూచీ ప‌డ‌తాయ‌ని ఆయ‌న అన్నారు. ఇదే విధ‌మైన మౌలిక స‌దుపాయాలు దేశం అంత‌టా నిర్మాణం లో ఉన్నాయని ప్ర‌ధాన మంత్రి తెలిపారు. ప్ర‌ధాన మంత్రి శ్ర‌మ యోగి మాన్ ధ‌న్ యోజ‌న తాలూకు లాభాల ను గురించి ప్ర‌ధాన మంత్రి వివ‌రించారు. అసంఘటిత రంగం లోని శ్రామికు లకు వారి యొక్క వృద్ధాప్యం లో ఆర్థిక భ‌ద్ర‌త ను ఈ యోజ‌న అందిస్తుంద‌ని ఆయ‌న అన్నారు. రెండు కోట్ల మంది కి పైగా రైతులు ప్ర‌ధాన‌ మంత్రి కిసాన్ స‌మ్మాన్ నిధి లో భాగం గా వారి యొక్క ఒక‌టో కిస్తీ ని అందుకొన్నార‌ని ఆయ‌న వెల్ల‌డించారు. ప్ర‌ధాన మంత్రి ఆవాస్ యోజ‌న, ఆయుష్మాన్ భార‌త్‌, పిఎం కిసాన్‌, పిం-ఎస్‌వైఎమ్‌ ల వంటి చ‌క్క‌ని ఆలోచ‌న అనంత‌రం రూపొందించిన‌ ప‌థ‌కాల అండ‌ తో త‌న ప్ర‌భుత్వం అసాధ్య‌మైన‌ దాని ని సాధ్యం చేస్తోంద‌ని ప్ర‌ధాన మంత్రి చెప్పారు. కార్యాల‌ ను సాధించ‌డం కోసం శ‌క్తి ని దేశ ప్ర‌జ‌ల నుండి తాను పొందుతున్న‌ానని ఆయ‌న అన్నారు.
శ్రీ ములాయం సింహ్ యాదవ్ కన్నుమూత సందర్భం లో శ్రద్ధాంజలి ఘటించినప్రధాన మంత్రి

సుదీర్ఘ అనుభవం కలిగినటువంటి రాజకీయ నేత శ్రీ ములాయం సింగ్ యాదవ్ కన్నుమూత పట్ల ప్రధానమంత్రి శ్రీ నరేంద్ర మోదీ సంతాపాన్ని వ్యక్తం చేశారు. శ్రీ యాదవ్ అమిత శ్రద్ధ తో ప్రజల కు సేవ చేశారని, అంతేకాకుండా లోక్ నాయక్ జేపీ గారు మరియు డాక్టర్ లోహియా ల ఆదర్శాల కు లోకప్రియత్వాన్ని సంపాదించిపెట్టడం కోసం తన జీవితాన్ని సమర్పణం చేసివేశారని ప్రధాన మంత్రి అన్నారు. శ్రీ యాదవ్ రక్షణ మంత్రి గా ఉన్న కాలం లో భారతదేశాన్ని మరింత బలమైందిగా తీర్చిదిద్దే దిశ లో కార్యాల ను చేశారని శ్రీ నరేంద్ర మోదీ స్మరించుకొన్నారు. శ్రీ యాదవ్ తో ప్రధాన మంత్రి తనకు ఉండినటువంటి సన్నిహిత సంబంధాలను గురించి జ్ఞ‌ప్తి కి తెచ్చుకొంటూ తాను ఆయన యొక్క అభిప్రాయాల ను వినడం కోసం ఎల్లవేళ ల ఉత్సుకత తో ఉండేవాడి ని అని పేర్కొన్నారు. తమ ఉభయుల భేటీల ను గురించిన కొన్ని ఛాయాచిత్రాల ను కూడా ప్రధాన మంత్రి శేర్ చేశారు. శ్రీ యాదవ్ కన్నుమూత పట్ల ప్రధాన మంత్రి తీవ్ర దు:ఖాన్ని వ్యక్తం చేశారు. ప్రధాన మంత్రి అనేక ట్వీట్ లలో.. ‘‘శ్రీ ములాయం సింహ్ యాదవ్ గారు ఒక అసాధారణమైన వ్యక్తిత్వం కలిగినటువంటి వారు. ఆయన ను నమ్రత మరియు క్షేత్రం తో పాశం కలిగిన నేత గా సర్వత్ర ప్రశంసించడం జరిగింది. ప్రజల సమస్యల పట్ల ఆయన సూక్ష్మగ్రాహ్యత తో ఉండే వారు. ప్రజల కు అమిత శ్రద్ధ తో సేవల ను అందించడంతో పాటు గా లోక్ నాయక్ జేపీ గారు మరియు డాక్టర్ లోహియా ల యొక్క ఆదర్శాల కు లోక ప్రియత్వం లభించే దిశ లో తన జీవితాన్ని అంకితం చేశారు. ములాయం సింహ్ యాదవ్ గారు ఉత్తర్ ప్రదేశ్ లో మరియు జాతీయ రాజకీయాల లో తనదైన ముద్ర ను వేశారు. అత్యవసర స్థితి అమలైన కాలం లో ప్రజాస్వామ్యం పక్షాన ఒక కీలకమైన జవాన్ గా ఆయన నిలచారు. రక్షణ శాఖ మంత్రి గా ఆయన ఒక బలమైన భారతదేశం కోసం పాటుపడ్డారు. పార్లమెంటు కు సంబంధించి ఆయన కార్యప్రణాళిక వ్యావహారికం గా ఉండింది. మరి దేశ ప్రజల హితాన్ని పెంపొందింపచేయడానికి కూడాను ఆయన ప్రాధాన్యాన్ని ఇచ్చే వారు. మేము మా మా రాష్ట్రాల కు ముఖ్యమంత్రులు గా సేవల ను అందించిన కాలాల్లో ములాయం సింహ్ యాదవ్ గారి తో అనేక సార్లు నేను భేటీ అయ్యి మాట్లాడాను. మా మధ్య సన్నిహిత సంబంధం ఉంటూ వచ్చింది. మరి నేను ఎల్లప్పుడూ ఆయన అభిప్రాయాల ను వినడం కోసం ఉత్సుకత తో ఉండే వాడి ని. ఆయన మరణం నన్ను బాధపెడుతున్నది. ఆయన కుటుంబాని కి మరియు లక్షల సంఖ్య లో ఉన్న ఆయన యొక్క మద్ధతుదారుల కు నేను నా సంతాపాన్ని వ్యక్తం చేస్తున్నాను. ఓం శాంతి.’’ అని పేర్కొన్నారు.
దుబాయి  పాల‌కుడి కుమారుడి మ‌ర‌ణంపై ప్ర‌ధాని సంతాపం

యునైటెడ్ అర‌బ్ ఎమిరేట్స్ (యు.ఎ.ఇ.) ఉపాధ్య‌క్షుడు, ప్ర‌ధాని, దుబాయి పాల‌కుడైన శ్రీ షేక్ మ‌హ్మ‌ద్ బిన్ ర‌షీద్ అల్ మ‌క్త‌మ్ కుమారుడు శ్రీ షేక్ ర‌షీద్ బిన్ మ‌హ్మ‌ద్ అల్ మ‌క్త‌మ్ మృతికి ప్ర‌ధాన మంత్రి శ్రీ న‌రేంద్ర మోదీ సంతాపం తెలిపారు. ఈ మేర‌కు శ్రీ షేక్ మ‌హ్మ‌ద్ బిన్ ర‌షీద్ అల్ మ‌క్త‌మ్‌కు ప్రధాని మోదీ లేఖ‌ను రాశారు. ” మీ కుమారుడు శ్రీ షేక్ ర‌షీద్ బిన్ మ‌హ్మ‌ద్ అల్ మ‌క్త‌మ్ హ‌ఠాన్మ‌ర‌ణం న‌న్ను బాధించింది. ఈ దుఃఖ స‌మ‌యంలో మీకు, మీకు కుటుంబ స‌భ్యుల‌కు, యూఏఈ ప్ర‌జ‌ల‌కు నా ప్ర‌గాఢ సానుభూతిని తెలుపుతున్నాను. యూఏఈ సోద‌ర‌, సోద‌రీమ‌ణుల దుఃఖంలో భార‌త ప్ర‌జ‌లు పాలుపంచుకుంటున్నారు ” అని ప్ర‌ధాన మంత్రి త‌న లేఖ లో పేర్కొన్నారు.
రవాండా ప్రభుత్వ గిరింక కార్యక్రమం లో భాగంగా ఆదర్శ గ్రామమైన రువేరు లో పల్లెవాసులకు గోవులను బహూకరించిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ రవాండా ప్రభుత్వం యొక్క ‘గిరింక’ కార్యక్రమం లో భాగంగా ఇప్పటి వరకు గోవులు లేనటువంటి పల్లె వాసులకు 200 ఆవులను ఈ రోజు బహూకరించారు. గోవులను అప్పగించే కార్యక్రమాన్ని రవాండా అధ్యక్షుడు శ్రీ పాల్ కగామే సమక్షంలో ఆదర్శ గ్రామం రువేరు లో నిర్వహించారు. ఈ సందర్భంగా ప్రధాన మంత్రి మాట్లాడుతూ, గిరింక కార్యక్రమాన్ని ప్రశంసించారు. ఈ విషయంలో అధ్యక్షుడు శ్రీ పాల్ కగామే తీసుకొన్న చొరవను ప్రధాన మంత్రి మెచ్చుకొన్నారు. సుదూరాన ఉన్నటువంటి రవాండాలో పల్లెలలో ఆర్థిక సాధికారితకు ఒక సాధనంగా గోవు కు ఇంతటి ప్రాముఖ్యాన్ని కట్టబెడుతూ ఉండడాన్ని చూసి భారతదేశంలోని ప్రజలు ఒక ఆనందభరితమైనటువంటి ఆశ్చర్యానికి లోనవుతారని ఆయన అన్నారు. రెండు దేశాలలో గ్రామీణ జీవనంలోని పోలిక ను గురించి ఆయన వివరించారు. రవాండా లోని గ్రామాలు పరివర్తనకు లోనవడానికి గిరింక కార్యక్రమం తోడ్పడగలదని ఆయన అన్నారు. పూర్వరంగం గిరింక అనే పదానికి మీరు ఒక గోవును కలిగివుంటారా అనే భావాన్ని చెప్పుకోవచ్చు. ఒక వ్యక్తి పట్ల మరొక వ్యక్తి గౌరవాన్ని, కృత‌జ్ఞ‌త‌ను చాటిచెప్పేందుకు ఒక గోవును ఇవ్వడం అనే శతాబ్దాల నాటి సాంస్కృతిక సంప్రదాయాన్ని గిరింక సూచిస్తుంది. చిన్నారులలో పోషకాహార లోపం సమస్య అంతకంతకు పెచ్చుపెరిగిపోతుండగా ఆ సమస్య నివారణ దిశగా అధ్యక్షుడు శ్రీ పాల్ కగామే చొరవ తీసుకొని ప్రారంభించిన కార్యక్రమమే గిరింక. పేదరికాన్ని శీఘ్ర గతిన తగ్గించడం తో పాటు పశుగణాన్ని, ఇంకా పంట నాట్లను సమ్మిళితపరచేందుకు ఒక మార్గంగా దీనిని ఎంచుకోవడం జరిగింది. పేద కుటుంబానికి ఒక పాడియావు ను అందిస్తే- పేడను ఎరువుగా వాడడం వల్ల నేల నాణ్యత మెరుగై, గడ్డి ఇంకా మొక్కలను పెంచడంతో భూమి కోత తగ్గి వ్యవసాయోత్పాదకత హెచ్చి- జీవనోపాధులలో మార్పు చోటు చేసుకొంటుందని సముదాయాలు బాగుపడుతాయన్న సిద్ధాంతం పైన ఈ కార్యక్రమం ఆధారపడింది. ఈ కార్యక్రమం అమలును 2006 లో ప్రారంభించారు. అప్పటి నుంచి ఇంతవరకు లక్షలాది ఆవులను గిరింక కార్యక్రమంలో భాగంగా అందుకోవడమైంది. 2016 జూన్ కల్లా, పేద కుటుంబాలకు 2,48,566 గోవులను సమకూర్చడం జరిగింది. ఈ కార్యక్రమం రవాండా లో వ్యవసాయ ఉత్పత్తి అధికం కావడానికి తోడ్పడింది. ప్రత్యేకించి, పాల ఉత్పత్తి, ఇంకా పాడి ఉత్పత్తులు పెరిగాయి. పోషకాహార లోపం తగ్గుముఖం పట్టింది. ఆదాయాలు వృద్ధి చెందాయి. ఒక వ్యక్తి మరొకరికి ఒక గోవును ఇచ్చిన పక్షంలో అది దాతకు, లబ్ధిదారుకు మధ్య విశ్వాసాన్ని, గౌరవాన్ని పెంచి పోషిస్తుందన్న సాంస్కృతిక సిద్ధాంతం పైన ఆధారపడినటువంటి ఈ కార్యక్రమం ఏకత్వాన్ని ప్రోత్సహించడంతో పాటు రవాండా పౌరుల లో సమన్వయానికి బాట పరచాలనేది ఈ కార్యక్రమం యొక్క ముఖ్యోద్దేశ్యం. ఇది గిరింక పరమార్థం కాకపోయినప్పటికీ, ఈ కార్యక్రమం తాలూకు ఒక ముఖ్యమైన అంశంగా మారిపోయింది. లబ్ధిదారులుగా ఎవరు ఉండాలో ఎంపిక చేయడంలో ఈ కార్యక్రమం ఒక నిర్దిష్ట ప్రమాణాన్ని అనుసరిస్తుంది. రవాండా ప్రభుత్వ అధికారి ఒకరు చెప్పిన దాని ప్రకారం గోవు ను సమకూర్చడం కోసం- నిరుపేద కుటుంబాలు ఎవరి వద్ద అయితే గడ్డి ని పెంచేందుకు భూమి ఉండి ఆవు మాత్రం లేదో- అటువంటి కుటుంబాన్ని ఈ పథకం కోసం ఎంచుకోవడం జరుగుతుంది. ఆ భూమిలో పెంచే గడ్డిని ఆవుల పోషణకు వినియోగిస్తారు. లబ్ధిదారు పశువుల కోసం ఒక పాక ను నిర్మించే స్తోమతను కలిగివుండాలి; లేదా ఇతరులతో కలసి ఒక సాముదాయిక ఆవుల పాక ను నిర్మించేందుకు సుముఖతను వ్యక్తం చేసే వారై ఉండాలి.
చీతాల ను గురించినఉత్తేజకరమైన పోటీల లో పాలుపంచుకోవలసింది గా ప్రజల కు విజ్ఞప్తి చేసిన ప్రధానమంత్రి

చీతాల కు సంబంధించి MyGov వెబ్ సైట్ లో అందుబాటు లో ఉన్న ఉత్తేజకరమైన పోటీ లు మూడిటి లో పాలుపంచుకోవలసింది గా ప్రజల కు ప్రధాన మంత్రి శ్రీ నరేంద్ర మోదీ విజ్ఞప్తి చేశారు. ప్రధాన మంత్రి ఒక ట్వీట్ లో – ‘‘చీతాల ను ఎప్పుడెప్పుడు చూస్తామా అని మనం ఆసక్తి తో వేచి ఉన్న తరుణం లో, మైగవ్ లో పొందుపరచిన ఉత్తేజకరమైన మూడు పోటీలు ఇవిగో.. వీటి లో పాలుపంచుకోవలసింది గా మిమ్ముల ను నేను కోరుతున్నాను..
12వ తరగతి విద్యార్థులతోను, వారి తల్లితండ్రుల తోను మాట్లాడిన ప్రధాన మంత్రి

సిబిఎస్ఇ 12వ తరగతి విద్యార్థుల తో జరుగుతున్న మాటామంతీ కార్యక్రమం లో ఒకింత ఆశ్చర్యకరం గా ప్రధాన మంత్రి శ్రీ నరేంద్ర మోదీ తాను కూడా పాలుపంచుకొన్నారు. ఈ సంభాషణ ను విద్య మంత్రిత్వ శాఖ ఏర్పాటు చేసింది. ఈ కార్యక్రమానికి విద్యార్థుల తల్లితండ్రులు కూడా హాజరయ్యారు. వర్చువల్ పద్ధతి లో జరిగిన ఈ సంభాషణ లో దేశం లోని వివిధ ప్రాంతాలకు చెందిన విద్యార్థులు జతపడ్డారు. విద్యార్థుల తో సాన్నిహిత్యం కోసం ప్రధాన మంత్రి తాను హిందీ భాషేతర ప్రాంతాల విద్యార్థుల తో మాట్లాడేటప్పుడు వారి సొంత భాష కు చెందిన మాటలనే మాట్లాడారు. విద్యార్థులు సకారాత్మకత ను, ఆచరణాత్మకత ను కనబరచడాన్ని ప్రధాన మంత్రి మెచ్చుకొంటూ, మన విద్యార్థులు అన్ని ఇబ్బందులను, సవాళ్ల ను వారి బలం గా మార్చుకొంటూ ఉండటమనేది మన దేశానికి సంతోషాన్ని కలిగించే అంశం, అంతే కాదు ఇది మన దేశానికి బలం కూడా అన్నారు. సంభాషణ సాగిన క్రమం లో విద్యార్థుల్లో ఉట్టిపడ్డ ఆత్మవిశ్వాసాన్ని కూడా ఆయన ప్రశంసించారు. మీ మీ అనుభవాలు చాలా ముఖ్యమైనటువంటివి, మరి అవి మీ జీవనం లో ప్రతి దశ లోనూ ఉపయోగకారి అవుతాయి అని ప్రధాన మంత్రి అన్నారు. మనం మన పాఠశాలల్లో, కళాశాలల్లో నేర్చుకొనేటటువంటి జట్టు స్ఫూర్తి ని ఆయన ఓ ఉదాహరణ గా చెప్పారు. ఈ పాఠాల ను కరోనా కాలం లో మనం ఒక కొత్త పద్ధతి లో నేర్చుకొన్నాం, మరి మనం ఈ కఠిన కాలం లో మన దేశం తాలూకు జట్టు స్ఫూర్తి ని గమనించాం కూడా అని ఆయన అన్నారు. పర్యావరణ దినం అయిన జూన్ 5 న పర్యావరణానికి ఎంతో కొంత మేలు చేయండి అంటూ విద్యార్థుల ను ప్రధాన మంత్రి కోరారు. అదే విధం గా అంతర్జాతీయ యోగ దినం అయినటువంటి జూన్ 21 న మీ కుటుంబం తో కలసి యోగ చేయవలసింది అని ఆయన సూచించారు. టీకా మందు నమోదు ప్రక్రియ లో కుటుంబ సభ్యులకు, ఇరుగు పొరుగు వారికి సాయం చేయాల్సిందిగా కూడా విద్యార్థుల కు ఆయన విజ్ఞ‌ప్తి చేశారు.
ఆజాద్ హింద్ ప్రభుత్వ 75వ సంస్థాపన వార్షికోత్సవంలో పాల్గొన్న ప్రధానమంత్రి

నేతాజీ సుభాష్ చంద్రబోస్ ఏర్పాటుచేసిన ఆజాద్ హింద్ ప్రభుత్వ 75వ సంస్థాపన వార్షికోత్సవంలో భాగంగా ప్రధానమంత్రి శ్రీ నరేంద్ర మోదీ ఇవాళ ఎర్రకోటపై జాతీయ పతాకాన్ని ఎగురవేశారు. జాతికెంతో గర్వకారణమైన ఆజాద్ హింద్ ప్రభుత్వ 75వ సంస్థాపన స్మారకోత్సవం సందర్భంగా దేశ ప్రజలకు ప్రధానమంత్రి అభినందనలు తెలిపారు. పతాకావిష్కరణ అనంతరం ఆయన మాట్లాడుతూ- అవిభక్త, శక్తిమంతమైన భారతదేశంపై సుభాష్ చంద్రబోస్ దార్శనికతకు ఆజాద్ హింద్ ప్రభుత్వం ఒక ప్రతీకగా ఆయన పేర్కొన్నారు. జాతి నిర్మాణంలో చురుగ్గా వ్యవహరించడమేగాక ఆజాద్ హింద్ ప్రభుత్వం ఏకంగా ఒక బ్యాంకును ఏర్పాటు చేయడంతోపాటు సొంత కరెన్సీని, స్టాంపులను కూడా ప్రారంభించిందని ఆయన గుర్తుచేశారు. జాతికి నేతాజీ చేసిన సేవలను గుర్తుచేస్తూ- బలమైన బ్రిటిష్ వలస పాలకులపై పోరాటానికి భారతీయులను ఏకం చేసిన సుభాష్ చంద్రబోస్ గొప్ప దార్శనికుడని కొనియాడారు. చిన్నతనం నుంచే ఆయనలో దేశభక్తి ఉప్పొంగుతుండేదని ఆయన తల్లి రాసిన లేఖలనుబట్టి స్పష్టమవుతున్నదని పేర్కొన్నారు. ఒక్క భారతీయులకేగాక ప్రపంచవ్యాప్తంగా వివిధ దేశాల్లో స్వీయ నిర్ణయాధికారం, స్వాతంత్ర్యం కోసం పోరాడుతున్న ప్రతి ఒక్కరికీ నేతాజీ స్ఫూర్తిప్రదాతగా నిలిచారని ప్రధానమంత్రి చెప్పారు. ఆ మేరకు దక్షిణాఫ్రికా జాతివివక్ష వ్యతిరేక పోరాట యోధుడు నెల్సన్ మండేలా కూడా నేతాజీ నుంచి స్ఫూర్తి పొందారని వివరించారు. సుభాష్ చంద్రబోస్ కలలుగన్న నవభారత నిర్మాణానికి ఇంకా చాలా దూరం పయనించాల్సి ఉందని గుర్తుచేస్తూ- నేతాజీ స్ఫూర్తితో పౌరులంతా భరత జాతి అభివృద్ధి కోసం తమవంతు కృషిచేయాలని ప్రధానమంత్రి పిలుపునిచ్చారు. అసంఖ్యాకుల ఎనలేని త్యాగాల ఫలితంగా స్వాతంత్ర్యం సిద్ధించిందని, ఆ స్వేచ్ఛను పదిలంగా పరిరక్షించుకోవడం ప్రతి పౌరుడి కర్తవ్యమని ఉద్బోధించారు. సైనికబలగాల్లో మహిళలకూ సమాన అవకాశాలు కల్పిస్తూ నేతాజీ సుభాష్ చంద్రబోస్ నాందీప్రస్తావన చేశారని ప్రధానమంత్రి చెప్పారు. తదనుగుణంగా ఆనాడు రాణి ఝాన్సీ రెజిమెంట్ పేరిట మహిళా సైనిక బృందాన్ని ఏర్పాటు చేశారని వివరించారు. ఆయన వారసత్వాన్ని సంపూర్ణ స్ఫూర్తితో తమ ప్రభుత్వం కొనసాగిస్తున్నదని, అందులో భాగంగా సైనిక బలగాల్లో మహిళలకు శాశ్వత నియామకం దిశగా వారికి సమాన అవకాశాలు కల్పిస్తుందని ప్రధానమంత్రి పునరుద్ఘాటించారు.
భారతదేశానికి చెందిన శూటర్ అవని లెఖారాగారు ఫ్రాన్స్ లోని చేటౌరౌక్స్ 2022 లో మరొక స్వర్ణ పతకాన్ని గెలుచుకొన్నందుకుఅభినందనలు తెలిపిన ప్రధాన మంత్రి

భారతదేశానికి చెందిన శూటర్ అవని లెఖారా గారు ఫ్రాన్స్ లోని చేటౌరౌక్స్ లో మరొక స్వర్ణ పతకాన్ని గెలుచుకొన్నందుకు ప్రధాన మంత్రి శ్రీ నరేంద్ర మోదీ అభినందన లు తెలియజేశారు. ప్రధాన మంత్రి ఒక ట్వీట్ లో – ‘‘#Chateauroux2022 లో మరొక స్వర్ణాన్ని గెలుచుకొన్నందుకు @AvaniLekhara ను చూసి గర్వపడుతున్నాను. కొత్త శిఖరాల ను అందుకోవాలన్న ఆమె దృఢసంకల్పం ప్రశంసాయోగ్యమైందిగా ఉంది. ఆమె కార్యసాధన కు గాను నేను ఆమె ను అభినందిస్తూ ఆవిడ కు ఉజ్జ్వల భవిష్యత్తు దక్కాలని ఆకాంక్షిస్తున్నాను.’’ అని పేర్కొన్నారు.
గువాహాటీ లో వ‌రుస‌గా నిర్వ‌హించిన ఉన్న‌త స్థాయి స‌మావేశాల‌లో, ఈశాన్య రాష్ట్రాలలో వ‌ర‌ద ప‌రిస్థితిని స‌మీక్షించి, రూ. 2,000 కోట్ల‌కు పైగా స‌హాయాన్ని ప్ర‌క‌టించిన ప్ర‌ధాన మంత్రి

వ‌ర‌ద‌ల బారిన ప‌డిన ఈశాన్య రాష్ట్రాలలో స‌హాయం, పున‌రావాసం, పున‌ర్ నిర్మాణం మ‌రియు వ‌ర‌ద‌ల అనంత‌ర ప్ర‌భావాన్ని త‌గ్గించే చ‌ర్య‌ల‌ను చేప‌ట్ట‌డం కోసం రూ. 2,000 కోట్ల‌కు పైగా ఉపశమనకారక ప్యాకేజీని ప్ర‌ధాన మంత్రి శ్రీ న‌రేంద్ర మోదీ ఈ రోజు ప్ర‌క‌టించారు. ఆయా రాష్ట్రాల‌లో వ‌ర‌ద‌ల ప‌రిస్థితి మ‌రియు స‌హాయ‌క చ‌ర్య‌ల‌ను సమీక్షించడం కోసం ప్ర‌ధాన మంత్రి వ‌రుస‌గా నిర్వ‌హించిన ఉన్న‌త స్థాయి స‌మావేశాల ముగింపు సంద‌ర్భంలో ఈ మేర‌కు ప్ర‌క‌ట‌న వెలువ‌డింది. ప్ర‌ధాన మంత్రి అస్సాం, అరుణాచ‌ల్ ప్ర‌దేశ్‌, మ‌ణిపుర్ మ‌రియు నాగాలాండ్ ల‌లో త‌లెత్తిన ప‌రిస్థితి పై వేరు వేరుగా స‌మ‌గ్ర స‌మీక్ష స‌మావేశాల‌ను నిర్వ‌హించారు. ఆయా రాష్ట్రాల ముఖ్య‌మంత్రులు మ‌రియు సీనియ‌ర్ అధికారులు ఈ స‌మావేశాల‌లో పాల్గొన్నారు. స‌మావేశానికి స్వ‌యంగా హాజ‌ర‌వ‌డం కుద‌ర‌ని మిజోర‌మ్ ముఖ్య‌మంత్రి, ఒక విజ్ఞాప‌న ప‌త్రాన్ని పంపించారు. ఒక్క అవ‌స్థాప‌న రంగానికే కేంద్ర ప్ర‌భుత్వం రూ. 1,200 కోట్ల‌కు పైగా నిధులను ఇవ్వ‌నుంది. ఈ నిధుల‌ను ర‌హ‌దారులు, హైవేలు, వంతెన‌లు ఇంకా ఇత‌ర‌త్రా దెబ్బ‌తిన్న అవ‌స్థాప‌న సంబంధిత నిర్మాణాల మ‌ర‌మ్మ‌తుకు, నిర్వ‌హ‌ణ‌కు మ‌రియు ప‌టిష్ఠీక‌ర‌ణ‌కు వినియోగించ‌నున్నారు. బ్ర‌హ్మ‌పుత్ర న‌దిలో నీటిని నిల్వ ఉంచే సామ‌ర్థ్యాన్ని మెరుగుప‌ర‌చ‌డానికి రూ. 400 కోట్లు అందిస్తారు. త‌ద్వారా వ‌ర‌ద‌ల నియంత్ర‌ణకు తోడ్పాటు అంద‌గలదు. ప్ర‌స్తుత ఆర్థిక సంవ‌త్స‌రంలో, ఎస్‌డిఆర్ఎఫ్‌కు కేంద్ర వాటాగా రూ. 600 కోట్ల‌ను ఇచ్చేందుకు కేంద్ర ప్ర‌భుత్వం ఆమోదం తెలిపింది. ఇందులో రూ. 345 కోట్ల‌ను ఇప్ప‌టికే విడుద‌ల చేశారు. మిగిలిన మొత్తాన్ని ఆ రాష్ట్రాల‌లో స‌హాయ‌క మ‌రియు పున‌రావాస కార్యకలాపాల‌కు ఉప‌యోగ‌ప‌డ‌డానికి వెను వెంట‌నే విడుద‌ల చేయ‌నున్నారు. ఈ ప్రాంతంలో వ‌ర‌ద‌లు మ‌ళ్ళీ మ‌ళ్ళీ సంభ‌వించ‌డాన్ని నివారించే దీర్ఘ‌కాలిక ప‌రిష్కారాల‌ను నిర్ణీత కాలం లోప‌ల అన్వేషించేందుకు గాను క‌ల‌సిక‌ట్టుగా చేప‌ట్ట‌వ‌ల‌సిన చర్యలపై అధ్య‌య‌నం చేసేందుకు కూడా రూ. 100 కోట్ల నిధుల‌ను కేంద్ర ప్ర‌భుత్వం స‌మ‌కూర్చ‌నుంది. భార‌తదేశ భూభాగంలో 8 శాతం ఈశాన్య ప్రాంతానిదే. అలాగే, దేశంలోని జ‌ల వ‌న‌రుల‌లో మూడింట ఒక వంతు జ‌ల వ‌న‌రులు ఈ ప్రాంతంలోనే ఉన్నాయి. ఈ ప్రాంతానికి చెందిన విస్తార‌మైన జ‌ల వ‌న‌రుల‌ను స‌రైన రీతిలో నిర్వ‌హించ‌డం కోసం ఒక ఉన్న‌త స్థాయి సంఘాన్ని కేంద్ర ప్ర‌భుత్వం నియ‌మిస్తుంది. ఈ సంఘంలో భార‌త ప్ర‌భుత్వ మ‌రియు రాష్ట్రాల మంత్రిత్వ శాఖ‌లకు ప్రాతినిధ్యం ఉంటుంది. వ‌ర‌ద‌ల‌లో ప్రాణాలు కోల్పోయిన వారికి ప్ర‌ధాన మంత్రి జాతీయ స‌హాయ నిధి (పిఎమ్ఎన్ఆర్ఎఫ్‌) నుండి రూ. 2 ల‌క్ష‌ల వంతున అనుగ్ర‌హ పూర్వ‌క చెల్లింపును మంజూరు చేయ‌డ‌మైంది; ఈ సొమ్మును మృతుల ర‌క్త సంబంధికుల‌కు చెల్లిస్తారు. అలాగే, వ‌ర‌ద‌ల బారిన ప‌డి తీవ్రంగా గాయాలైన వారికి ఒక్కొక్క‌రికి రూ. 50 వేలు వంతున అనుగ్ర‌హ పూర్వ‌క చెల్లింపు జ‌రుపుతారు.
ఆఫ్రికా, యూరేసియాలకు చెందిన వేటాడే వ‌ల‌స ప‌క్షుల సంర‌క్ష‌ణార్థం అవ‌గాహ‌న పూర్వ‌క ఒప్పంద ప‌త్రం.

ఆఫ్రికా, యూరేసియాలకు చెందిన వేటాడే వ‌ల‌స ప‌క్షుల సంర‌క్ష‌ణార్థం అవ‌గాహ‌న పూర్వ‌క ఒప్పందం(ఎంఓయూ) పైన ఇండియా సంత‌కం చేయ‌డానికి వీలుగా కేంద్ర మంత్రివ‌ర్గం ఆమోదం తెలిపింది. ప్ర‌ధాని శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన మంత్రివ‌ర్గం ఈ నిర్ణ‌యం తీసుకుంది. దీన్ని రాప్ట‌ర్ ఎంఓయూ అని కూడా అంటారు. ఇది వ‌ల‌స జాతుల‌ సంర‌క్ష‌ణ (సీఎంఎస్‌‌) ఒప్పందానికి సంబంధించిన అవ‌గాహ‌న ప్ర‌తం. ఈ సంత‌కంతో ఈ ఎంఓయూ మీద సంత‌కం చేసిన దేశాల జాబితాలో భార‌త‌దేశం 54వ‌ది అవుతుంది. నేప‌థ్యం: రాప్ట‌ర్ ఎంఓయు 2008 అక్టోబ‌ర్ 22న ముగిసింది. ఇది అదే సంవ‌త్స‌రం నవంబ‌ర్ 1నుంచి అమ‌లులోకి వ‌చ్చింది. సిఎంఎస్‌లోని ఆర్టిక‌ల్ 4, పేరాగ్రాప్ 4 కింద రాప్ట‌ర్ ఎంఓయు అనేది ఒక ఒప్పందం. దీనికి చ‌ట్ట‌బ‌ద్ద‌త లేదు. ఎంఓయూ మీద సంత‌కాలు చేసే దేశాలు వేట‌ కోసం వ‌ల‌స వెళ్లే ప‌క్షి జాతుల‌ను, వాటి ఆవాసాల సంర‌క్ష‌ణ‌ను చేప‌ట్టాల్సి ఉంటుంది. దీనికి సంబంధించిన కార్యాచ‌ర‌ణ విధానాన్ని రూపొందించారు. రాప్ట‌ర్ ఎంఓయూ ప‌రిధిలో 76 ర‌కాల వేటాడే ప‌క్షి జాతులు ఉన్నాయి. వీటిలో 46 భార‌త‌దేశానికి చెందిన‌వి. మన దేశానికి చెందిన వ‌న్య‌జీవుల (ర‌క్ష‌ణ‌) చ‌ట్టం, 1972లోని నియ‌మాల‌కు అనుగుణంగానే రాప్ట‌ర్ ఎంఓయు రూపొందింది. ఈ చ‌ట్టం ప్రకారం ప‌క్షులను సంర‌క్షించాలి. కాబ‌ట్టి భార‌త‌దేశానికి ఈ విష‌యంలో ఉన్న అనుభ‌వం కొద్దీ వేటాడే వ‌ల‌స ప‌క్షుల ఆవాసాల‌ను స‌మ‌ర్థ‌వంతంగా కాపాడుతుంది. ఈ ఎంఓయూ మీద సంత‌కం చేయ‌డంద్వారా భార‌త‌దేశం స‌రిహ‌ద్దు దేశాల‌తో క‌లసి రాప్ట‌ర్స్ ను సంర‌క్షించ‌వ‌చ్చు. ఈ ఎంఓయూ మీద మ‌న పొరుగు దేశాలు పాకిస్థాన్‌, నేపాల్‌ కూడా సంత‌కాలు చేశాయి. సీఎంఎస్‌ ను బాన్ ఒప్పందం అని కూడా అంటారు. ఐక్య‌రాజ్య‌స‌మితి ప‌ర్యావ‌ర‌ణ కార్య‌క్ర‌మం (యూఎన్ ఈపీ) కింద ఇది రూపొందింది. 1983 నవంబ‌ర్ 1 నుంచి భార‌త‌దేశం వ‌ల‌స ప‌క్షి జాతుల‌ సంర‌క్ష‌ణ కార్య‌క్ర‌మంలో భాగ‌స్వామిగా ఉంది.
ఇటాలియన్ హిందూ యూనియన్ ప్రతినిధుల తో భేటీ అయిన ప్రధాన మంత్రి

ప్రధాన మంత్రి శ్రీ నరేంద్ర మోదీ ఇటాలియన్ హిందూ యూనియన్–సనాతన ధర్మ సంఘ ప్రతినిధులు సహా వేరు వేరు సంస్థల కు చెందిన సముదాయ సభ్యుల తో భేటీ అయ్యి వారి తో సంప్రదింపులు జరిపారు. ప్రధాన మంత్రి ఇటలీ లో భారతీయ సంస్కృతి ని ప్రవర్ధమానం చేయడం లో వారు పోషిస్తున్నటువంటి పాత్ర ను ప్రధాన మంత్రి మెచ్చుకొన్నారు.
వ‌స్త్రాలు, దుస్తులు మరియు ఫ్యాష‌న్ రంగాల‌లో భార‌తదేశం, ఆస్ట్రేలియా ల‌ మ‌ధ్య స‌హ‌కారానికి ఉద్దేశించిన అవ‌గాహ‌నపూర్వక ఒప్పందానికి ఆమోదం తెలిపిన మంత్రివర్గం

ప్ర‌ధాన‌ మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివర్గ స‌మావేశం వ‌స్త్రాలు, దుస్తులు మరియు ఫ్యాష‌న్ రంగాల‌లో ప‌ర‌స్ప‌ర స‌హ‌కారానికి సంబంధించి జౌళి మంత్రిత్వ‌ శాఖ‌కు ఆస్ట్రేలియా విదేశీ వ్య‌వ‌హారాలు, వ్యాపార విభాగానికి మ‌ధ్య అవ‌గాహ‌నపూర్వక ఒప్పందానికి (ఎమ్ఒయు) ఆమోదం తెలిపింది. ఈ ఎమ్ఒయు జౌళి, ఫ్యాష‌న్ రంగాల‌లో భార‌తదేశం, ఆస్ట్రేలియా ల‌ ప్ర‌యోజ‌నాల‌కు అనుగుణంగా ప‌ర‌స్ప‌ర స‌హ‌కారానికి సంబంధించి అనుసరించవలసిన చర్యలకు వీలు కల్పించి తద్వారా భాగస్వాములకు లాభం చేకూర్చనుంది. ఇందులో ఆస్ట్రేలియా, భార‌త టెక్స్‌టైల్‌, ఫ్యాష‌న్ రంగాలను అనుసంధానం చేసే విధంగా తీసుకునే చ‌ర్య‌ల‌ను భాగ‌స్వాములు సంయుక్తంగా గుర్తించ‌నున్నారు. ఈ రంగాల‌లో స‌హ‌కారాన్ని పెంపొందించ‌డంతో పాటు ఆయా రంగాల‌లో అంత‌ర్జాతీయ కార్య‌క‌లాపాల‌ను పెంపొందించ‌డం, నైపుణ్యాల వృద్ధి, ఆర్ధిక అవ‌కాశాల ప్రోత్సాహం, అవ‌స‌ర‌మైన శిక్ష‌ణ , నైపుణ్యాల అభివృద్ధికి చ‌ర్య‌లు తీసుకోనున్నారు. రెండు దేశాల‌లో ఈ రంగాల‌కు సంబంధించిన ఉత్ప‌త్తుల‌ను ప్ర‌ద‌ర్శ‌నకు ఉంచ‌నున్నారు. అయితే, ఇరు వైపులా మేధోప‌ర‌మైన హ‌క్కుల‌ను ర‌క్షించ‌డం జరుగుతుంది . చేనేత కార్మికులు, అనుబంధ కార్మికులు ఈ ఎమ్ఒయు లో భాగంగా ద్వారా ప్ర‌యోజ‌నం పొంద‌నున్నారు. చేనేత ప‌రిశ్ర‌మ‌ను మొత్తంగా అభివృద్ధి చేసేందుకు మార్కెట్ అనుసంధానాన్ని క‌ల్పించి చేనేత ఉత్ప‌త్తిని పెంచ‌నున్నారు. ఇందుకు సంబంధించి డిజైన్ సామ‌ర్ధ్యాన్ని పెంచేందుకు, మ‌రిన్ని ర‌కాల ఉత్ప‌త్తులు త‌యారు చేయించేందుకు దేశీయ విపణికి, ఎగుమ‌తి విపణులకు అనుగుణంగా చేనేత కార్మికులు నిరంత‌రాయంగా ప‌ని పొందేందుకు, వారి జీవ‌న ప్ర‌మాణాలు పెంచేందుకు ఇది దోహ‌ద‌ప‌డ‌నుంది. నేప‌థ్యం చేనేత‌ రంగాన్ని అభివృద్ధి చేసేందుకు భార‌త ప్ర‌భుత్వ‌ జౌళి మంత్రిత్వ‌శాఖ ఎన్నో చ‌ర్య‌లు తీసుకుంటోంది. యువ‌త‌రంలో చేనేత ఉత్ప‌త్తుల‌ను ప్రోత్స‌హించేందుకు ఈ మంత్రిత్వ‌ శాఖ కృషి చేస్తోంది. ఆస్ట్రేలియా ఫ్యాష‌న్ డిజైన‌ర్లు, భార‌తదేశంలో నేసిన , భార‌తదేశానికి చెందిన వ‌స్త్రాల‌తో భార‌తదేశం కోసం దుస్తుల‌ను త‌యారు చేస్తున్నారు. ఆస్ట్రేలియా విపణి భార‌తదేశం లోని ఈ రంగానికి చెందిన‌ వారితో క‌లసి ప‌ని చేసేందుకు ఆస‌క్తి చూపుతోంది. వ‌స్త్రాలు, చేనేత ఉత్ప‌త్తుల డిజైనింగ్‌కు సంబంధించి ఆధునిక ప‌రిజ్ఞ‌ానాన్ని అందించ‌డం, వాటిని భార‌తదేశంలో, అంత‌ర్జాతీయ విపణిలో మార్కెట్ చేయ‌డానికి సంబంధించి ఆస్ట్రేలియ‌న్ మార్కెట్ ఆస‌క్తి చూపుతోంది. ఆస్ట్రేలియాకు చెందిన‌ విదేశీ వ్య‌వ‌హారాలు, వాణిజ్య విభాగం ఇందుకు సంబంధించి టెక్స్‌టైల్ మంత్రిత్వ‌ శాఖ‌తో ఒక అవ‌గాహ‌నపూర్వక ఒప్పందం కుద‌ుర్చుకొనేందుకు ప్ర‌తిపాదించింది.